രാജ്യാന്തരയാത്രക്കാരുടെ എണ്ണത്തില് കൊച്ചി വിമാനത്താവളം മൂന്നാമത് നെടുമ്ബാശേരി: രാജ്യത്തെ വിമാനത്താവളങ്ങളില് രാജ്യാന്തര യാത്രക്കാരുടെ എണ്ണത്തില് ചെന്നൈ വിമാനത്താവളത്തെ പിന്തള്ളി കൊച്ചി അന്താരാഷ്ട്ര വിമാനത്താവളം മൂന്നാം സ്ഥാനത്തെത്തി. ഈവര്ഷം ജനുവരി മുതല് മേയ് വരെയുള്ള കണക്കുകള് പ്രകാരമാണ് കൊച്ചി മൂന്നാം സ്ഥാനം കൈവരിച്ചത്. ഈ നേട്ടം ജൂണ്, ജൂലൈ, ഓഗസ്റ്റ് മാസങ്ങളിലും തുടരാന് സിയാലിനു കഴിഞ്ഞു. ഓഗസ്റ്റ് മാസത്തെ കണക്കനുസരിച്ച് 3,98,722 യാത്രക്കാരുമായി ഡല്ഹി ഇന്ദിരാഗാന്ധി വിമാനത്താവളമാണു രാജ്യാന്തര യാത്രക്കാരുടെ എണ്ണത്തില് ഒന്നാം സ്ഥാനത്ത് തുടരുന്നത്. രണ്ടാം സ്ഥാനത്തുള്ള മുംബൈ വിമാനത്താവളം വഴി 1,84,787 പേര് യാത്ര ചെയ്തു. മൂന്നാം സ്ഥാനത്തുള്ള കൊച്ചി വഴി കടന്നുപോയത് 1,55,322 യാത്രക്കാര്. ഏപ്രിലില് രാജ്യാന്തര യാത്രക്കാരുടെ എണ്ണത്തില് സിയാല് രണ്ടാം സ്ഥാനത്ത് എത്തിയിരുന്നു. ബംഗ്ലാദേശ്, കാനഡ, ഫ്രാന്സ്, ജര്മനി, ജപ്പാന്, മാലദ്വീപ്, നെതര്ലാന്ഡ്സ്, യുഎഇ, യുകെ, യുഎസ് എന്നിവയുള്പ്പെടെ 28 രാജ്യങ്ങളിലേക്കാണ് ഇപ്പോള് ഇന്ത്യയില്നിന്നു വിമാന സര്വീസുള്ളത്.